Ettepanek: NÕUKOGU OTSUS seisukoha kohta, mis võetakse Euroopa Liidu nimel rahvusvahelise oliivinõukogu liikmete nõukogus seoses 2005. aasta rahvusvahelise oliiviõli- ja lauaoliivilepingu pikendamisega /* COM/2014/0438 final - 2014/0203 (NLE) */





SELETUSKIRI 1. ETTEPANEKU TAUST 2005. aasta rahvusvaheline oliiviõli- ja lauaoliivileping, millega asutatakse rahvusvaheline oliivinõukogu (IOC), kaotab kehtivuse 31. detsembril 2014, kui rahvusvahelise oliivinõukogu liikmete nõukogu ei otsusta seda lepingu artikli 47 lõigete 1 ja 2 kohaselt pikendada. Kõnealuse 2005. aasta rahvusvahelise oliiviõli- ja lauaoliivilepinguga soodustatakse rahvusvahelist koostööd ja aidatakse kaasa asjaomaste toodete turu arengule ja stabiilsusele, samuti liidu kaubandus- ja põllumajanduspoliitika alaste eesmärkide saavutamisele. Euroopa Liidu Nõukogu andis 2013. aasta septembris komisjonile läbirääkimisvolitused, millega lubatakse tal alustada ELi nimel läbirääkimisi uue rahvusvahelise oliiviõli- ja lauaoliivilepingu sõlmimiseks (COM(2013) 646 (final), 19. september 2013). Lepingu uuendamise läbirääkimised on käimas. Arvestades läbirääkimiste arengut, ei ole võimalik viia läbirääkimisi lõpule algsete kavade kohaselt 2014. aasta detsembriks, mil praegune leping kaotab kehtivuse. Kõnealune uus leping eeldab ELi osamakset rahvusvahelise oliivinõukogu eelarvesse. Kõnealune osamakse kirjendatakse ELi eelarve punktis 05 06 01 (rahvusvahelised põllumajanduskokkulepped). 2. ETTEPANEK Võttes arvesse eespool esitatut, teeb komisjon ettepaneku, et: kooskõlas ELi toimimise lepingu artikli 43 lõikega 2 ja artikli 218 lõikega 9 volitab nõukogu komisjoni taotlema rahvusvahelise oliivinõukogu liikmete nõukogus kehtiva lepingu pikendamist ühe aasta võrra ja hääletama nimetatud pikendamise poolt, kui see kantakse rahvusvahelise oliivinõukogu liikmete nõukogu koosoleku päevakorda. 2014/0203 (NLE) Ettepanek: NÕUKOGU OTSUS seisukoha kohta, mis võetakse Euroopa Liidu nimel rahvusvahelise oliivinõukogu liikmete nõukogus seoses 2005. aasta rahvusvahelise oliiviõli- ja lauaoliivilepingu pikendamisega EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 43 lõiget 2 koostoimes artikli 218 lõikega 9, võttes arvesse Euroopa Komisjoni ettepanekut ning arvestades järgmist: (1) 2005. aasta rahvusvaheline oliiviõli- ja lauaoliivileping (edaspidi „leping”)[1] kaotab kehtivuse 31. detsembril 2014, kui rahvusvahelise oliivinõukogu liikmete nõukogu ei otsusta seda lepingu artikli 47 lõigete 1 ja 2 kohaselt pikendada kuni kaks korda ja mõlemal korral kahe aasta võrra. (2) 19. septembril 2013 andis nõukogu komisjonile läbirääkimisvolitused, millega lubatakse tal alustada ELi nimel läbirääkimisi uue rahvusvahelise oliiviõli- ja lauaoliivilepingu sõlmimiseks. Läbirääkimissuunistes on täpsustatud, et „läbirääkimiste algetapis on komisjonil õigus esitada asjakohane seisukoht mis tahes küsimuse kohta, mida suunistes ei käsitleta”[2]. (3) Rahvusvahelises oliivinõukogus on käimas uue lepingu sõlmimist käsitlevad läbirääkimised. Arvestades läbirääkimiste arengut, on selge, et uut lepingut ei ole võimalik sõlmida 31. detsembriks 2014. Seega on liidu huvides tagada kehtiva lepingu pikendamine. (4) Kehtiva lepingu pikendamine on eraldiseisev uue lepingu sõlmimiseks peetavatest läbirääkimistest. Seega peaksid komisjonil, kes esindab ELi rahvusvahelises oliivinõukogus, olema volitused taotleda kehtiva lepingu pikendamist ühe aasta võrra ja hääletada nimetatud pikendamise poolt, kui see kantakse rahvusvahelise oliivinõukogu liikmete nõukogu koosoleku päevakorda, ON VASTU VÕTNUD KÄESOLEVA OTSUSE: Ainus artikkel Euroopa Liidu seisukoht rahvusvahelise oliivinõukogu liikmete nõukogus on taotleda kehtiva lepingu pikendamist ja hääletada 2005. aasta rahvusvahelise oliiviõli- ja lauaoliivilepingu üheaastase pikendamise poolt, kui selline ettepanek tehakse rahvusvahelise oliivinõukogu liikmete nõukogule. Käesolev otsus jõustub selle vastuvõtmise kuupäeval. Brüssel, Nõukogu nimel eesistuja FINANTSSELGITUS || FicheFin/14/ MK/dz/454600 6.221.2014.3 || KUUPÄEV: 1.4.2014 1. || EELARVERUBRIIK: 05 06 01- Rahvusvahelised põllumajanduskokkulepped || ASSIGNEERINGUD: 2014 6 696 000 € 2. || PEALKIRI: nõukogu ettepanek seisukoha kohta, mis võetakse Euroopa Liidu nimel rahvusvahelise oliivinõukogu liikmete nõukogus seoses 2005. aasta rahvusvahelise oliiviõli- ja lauaoliivilepingu pikendamisega 3. || ÕIGUSLIK ALUS: Euroopa Liidu toimimise lepingu artiklid 207 ja 218. 4. || EESMÄRGID: Kehtiva lepingu pikendamine ühe aasta võrra. 5. || FINANTSMÕJU || PERIOOD 12 KUUD (miljonites eurodes) || JOOKSEV EELARVEAASTA 2013 (miljonites eurodes) || JÄRGMINE EELARVEAASTA 2014 (miljonites eurodes) 5.0 || KULUD - ELi EELARVEST (TOETUSED/SEKKUMISED) - RIIGIASUTUSED - MUUD || || || 5.1 || TULUD - ELi OMAVAHENDID (MAKSUD/TOLLIMAKSUD) - RIIKLIKUD || || || || || 2015 || 2016 || 2017 || 2018 5.0.1 || KAVANDATUD KULUD || 3,8 || || || 5.1.1 || KAVANDATUD TULUD || || || || 5.2 || ARVUTUSMEETOD: -------- 6.0 || KAS PROJEKTI SAAB RAHASTADA JOOKSVA EELARVE ASJAKOHASES PEATÜKIS KIRJENDATUD ASSIGNEERINGUTEST? || JAH 6.1 || KAS PROJEKTI SAAB RAHASTADA ASSIGNEERINGUTE ÜMBERPAIGUTAMISEGA JOOKSVA EELARVE PEATÜKKIDE VAHEL? || - 6.2 || KAS ON VAJA LISAEELARVET? || - 6.3 || KAS TULEVASTESSE EELARVETESSE ON VAJA KIRJENDADA ASSIGNEERINGUID? || JAH MÄRKUSED: Käesolev meede hõlmab 31. detsembril 2014 kehtivuse kaotava rahvusvahelise oliiviõli- ja lauaoliivilepingu pikendamist ühe aasta võrra. Rahvusvahelise oliivinõukogu 2015. aasta eelarvet ei ole praeguseks veel vastu võetud. Kõnealuse lepingu pikendamisega seotud erakorraliste asjaolude tõttu on ELi osamakse rahvusvahelise oliivinõukogu eelarvesse hinnangute kohaselt 3,8 miljonit eurot. Eelarverubriik on ette nähtud mitme rahvusvahelise asutuse osamakse rahastamiseks. Kuid kui uus leping on vastu võetud, võivad ELi tulevased osamaksed rahvusvahelisele oliivinõukogule taas ületada lepingu pikendamiseks nõutavat summat. Eelarverubriigi kogusumma võib seega ulatuda ajavahemikuks 2014–2020 tehtud prognoosis esitatud summani. [1] ELT L 302, 19.11.2005, lk 47. [2] COM(2013) 646 (final), 19.9.2013.